stanford-oval/wikipedia huggingface dataset:
Java Servlet

Servlet (סֶרְוְלֶט; לפי מונחי האקדמיה ללשון העברית: שָׁרָתִית) היא טכנולוגיית צד-שרת מבוססת Java, המהווה את אחד מממשקי תכנות היישומים של Java Enterprise Edition. המפרט של Java Servlet מגדיר את האופן שבו רכיב תוכנה הכתוב בשפת ג'אווה ורץ בצד השרת, יכול להגיב לבקשות המגיעות מצד הלקוח (לדוגמה, בקשות HTTP מסוג GET ו-POST). סרוולטים הם מחלקות Java, אשר עקרונית יכולות לתקשר על גבי כל פרוטוקול שרת–לקוח, אבל השימוש הנפוץ ביותר ב-Servlets הוא עם פרוטוקול ה-HTTP. לפיכך, המילה "Servlet" לבדה בדרך כלל משמשת בהקשר ל-"HTTP Servlet". סרוולט הוא אובייקט המקבל בקשה (request) ויוצר תגובה (response) על סמך אותה בקשה.
Servlets רצים על גבי שרת HTTP והם מהווים את המקבילה של ג'אווה לטכנולוגיות אחרות לתוכן ווב דינמי, כדוגמת PHP ו-ASP.NET. בדרך כלל, התוכן שנוצר על ידי Servlets הם דפי HTML, אבל אלה יכולים להיות גם נתונים בצורות אחרות, כמו JSON ,XML, ועוד. Servlets יכולים לשמור מידע אודות המצב (state) בתוך משתני session, על פני טרנזקציות שרת רבות, על ידי שימוש ב-cookies או ב-URL rewriting.
כדי לפרוס Servlet, נדרש שימוש ב-Web container (נקרא גם Servlet container) – רכיב בשרת HTTP המשמש לאינטראקציה עם ה-Servlets. רכיב זה אחראי על ניהול מחזור החיים של servlets, ממפה בין כתובת URL ל-Servlet ספציפי, ומוודא שהבקשה הנכנסת ב-URL היא בעלת הרשאות גישה מתאימות. ממשק תכנות היישומים Servlet המוכל ב-package בשם javax.servlet, מגדיר את האינטראקציות המצופות בין web container ל-servlet.
סרוולטים ניתנים ליצירה באופן אוטומטי מתוך (JavaServer Pages (JSP, על ידי ה-JavaServer Pages compiler. ההבדל בין Servlets ל-JSP הוא בכך שב-Servlets משבצים קוד HTML בתוך קוד Java, ואילו ב-JSP זה הפוך, שם קוד Java משובץ בתוך קוד HTML.
אף על פי שהשימוש הישיר ב-Servlets לצורך יצירת קוד HTML הפך לנדיר, תשתית התוכנה JavaServer Faces שהיא high-level יותר לעומת Servlets ומשמשת ליצירת יישומי רשת על פי מודל ה-MVC, עדיין משתמשת מפורשות בטכנולוגיית ה-Servlet לצורך טיפול שהוא יותר low-level בבקשות ותגובות. צורת שימוש ישנה יותר ב-Servlets, היא בצימוד לשימוש ב-JSP בתבנית הנקראת Model 2, שגם היא סוג של תבנית העיצוב MVC.
שימושים

השימושים הנפוצים ב-Servletes הם לצורך:
עיבוד או אחסון נתונים שנשלחו (submitted) מתוך טופס HTML.
לספק תוכן דינמי כדוגמת התוצאה של שאילתה על בסיס נתונים.
ניהול מידע אודות המצב (state), שבאופן טבעי אינו קיים בפרוטוקול ה-HTTP שהוא כשלעצמו stateless protocol. לדוגמה: שימור תוכן "עגלת הקניות" של מבקר באתר קניות באינטרנט, בזמן שהוא מדפדף בין דפי האתר.
ראו גם

JavaServer Pages
Java Enterprise Edition
אפאצ'י טומקט
יישום רשת
Accidentally in Love

"Accidentally in Love" (בעברית: "מאוהב בטעות") הוא סינגל פופ רוק של להקת הרוק האמריקאית Counting Crows, אשר הופק על ידי ברנדן אובריאן. הסינגל נכתב עבור סצנת הפתיחה של סרט הקולנוע המונפש "שרק 2" של דרימוורקס הנפשה, והופיע בפסקול הסרט בתור השיר הראשון. הסינגל יצא ב-3 במאי 2004, שבועיים לפני הקרנת הבכורה של הסרט בבתי הקולנוע.
הסינגל זכה להצלחה מסחרית, והיה מועמד לפרס אוסקר לשיר המקורי הטוב ביותר, לפרס גלובוס הזהב לשיר המקורי הטוב ביותר ולפרס גראמי לשיר הטוב ביותר שנכתב לסרט קולנוע, לטלוויזיה או למדיה ויזואלית אחרת.
רקע והפצה

דרימוורקס הנפשה בחרה באדם דוריץ, סולן להקת הרוק האמריקאית Counting Crows, לכתוב את השיר שיופיע בסצנת הפתיחה של סרטם "שרק 2" משנת 2004, אשר משמש כסרט המשך לסרט "שרק" משנת 2001. בסצנה חוגגים שרק ואשתו, הנסיכה פיונה, את ירח הדבש שלהם לאחר אירועי הסרט הראשון.
כדי להבין כיצד לכתוב את השיר, דוריץ הלך למחנה ההנפשה של דרימוורקס וצפה בכמחצית מהסרט. הוא סיפר למגזין בילבורד שהוא כמעט לא כתב את השיר, מכיוון שהוא לא היה רגיל לכתוב שירים לפי דרישה וחווה מחסום כתיבה. עם זאת, דרימוורקס אפשרה לו חופש יצירתי בכתיבת השיר ולא הכריחה אותו לעבוד ללא לאות. לדברי דוריץ, השיר היה צריך להיות מרומם, והאולפן אמר לו לכתוב שיר על עצמו, ולא על שרק. דוריץ אמר שהשיר אכן עוסק באירועים שהתרחשו בחייו, כולל התאהבות במאהב "לא נוח". הוא שמח על התוצאה הסופית של השיר, וטען שהוא יהיה "נצחי" מכיוון שמדובר בשיר מקורי שנכתב לסרט.
גפן רקורדס ודרימוורקס רקורדס הוציאו את השיר לתחנות הרדיו ב-3 במאי 2004, שבועיים לפני הקרנת הבכורה של הסרט בבתי הקולנוע. ב-8 ביוני 2004 הוא הושמע ברדיו להיטים עכשוויים. הורדה דיגיטלית של השיר יצאה ב-5 ביולי 2004 במדינות שונות, ביניהן ארצות הברית, קנדה ובריטניה.
ביקורות

מגזין בילבורד סקר את השיר בגיליון שיצא ב-22 במאי 2004, בו סוזנה אולט כתבה שהשיר הוא "הפתיחה המושלמת לקיץ" ושהוא ישמח גם את הילדים וגם את הוריהם, בנוסף היא כתבה שהוא מכיל וו לעונת החופים. עם זאת, היא ציינה שהצלחת השיר עשויה להיות זמנית וכינתה אותו "קצת חצוף". לאחר סקירת פסקול הסרט באתר האינטרנט AllMusic, הת'ר פארס כינתה את השיר כמיצג בין אחד השירים הישנים של להקת Counting Crows לבין השיר "Closer to Free" של להקת BoDeans, כשהוא פנה להורים ולאחים גדולים ולא לילדים. באותו אתר כתב ג'וני לופטוס שהשיר הוא השיר הכי "מרומם" של הלהקה מאז השיר "Hanginaround" משנת 1999.
וידאו קליפ

קליפ השיר, בבימויו של מאיירט אוויס, מציג ארנב צעצוע ממולא בדירת זוג צעיר, אשר מתעורר לחיים ומערער את הבחורה לגבי בן זוגה. הבחורה מתאהבת בארנב ומשאירה את הבחור מאחור, בזמן שהוא במטבח מכין לה ארוחת בוקר. הלהקה עצמה כלל לא נוכחת בקליפ, כאשר מוצגת בו גם טלוויזיה בה רואים קטעים מהסרט. את ארנב הצעצוע דיבב אדם דוריץ, את הבחורה גילמה אשלי רוברטס מלהקת הפוסיקט דולז ואת הבחור גילם הדוגמן סטיב ואנדה.
וידאו קליפ נוסף לשיר נכלל ב-DVD של הסרט "שרק 2" כפיצ'ר בונוס אשר הוא מכיל סצנות שונות מהסרט וכמו גם סצנות של דוריץ מהקלטות השיר.
מועמדויות

השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-77, אך הפסיד לשיר "Al otro lado del río" מהסרט "דרום אמריקה באופנוע". באותו טקס ביצעה הלהקה את השיר. בנוסף השיר היה מועמד לפרס גלובוס הזהב לשיר המקורי הטוב ביותר, אך הפסיד לשיר "Old Habits Die Hard" מהסרט "אלפי", והיה מועמד לפרס גראמי לשיר הטוב ביותר שנכתב לסרט קולנוע, לטלוויזיה או למדיה ויזואלית אחרת, אך הפסיד לשיר "Into the West" מהסרט "שר הטבעות: שיבת המלך".
הערות שוליים

↑  הת'ר פארס, Original Soundtrack Shrek 2, באתר AllMusic
| שרק |
| --- | --- | --- |
| סרטים | שרק (2001) • שרק 2 (2004) • שרק השלישי (2007) • שרק לנצח (2010) • שרק 5 (2026) |  |
| סרטונים | שרק 4‎-D‏ (2003) • חג שמח עם שרק (2007) • מי פוחד משרק? (2010) |  |
| ספין אוף | החתול של שרק (2011) • הרפתקאות החתול במגפיים (2015–2018) • החתול של שרק 2: משאלה אחת ודי (2022) |  |
| דמויות | שרק • הנסיכה פיונה • חמור • החתול במגפיים • לורד פרקווד • דמויות נוספות |  |
| פסקולים | שרק • שרק 2 ("Accidentally in Love") • שרק השלישי • שרק לנצח |  |
| שונות | שרק (מחזמר) • שרק! (ספר) |  |
| --- | --- |
בקרת זהויות :  MusicBrainz release group: 361a9659-2c4e-34ea-8d35-e2b15f2b2ae3  MusicBrainz work: 03fdc4a6-550c-363d-9f8a-b5b2db3cb782
Enemigos

Enemigos (בעברית: אויבים) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק המקסיקנית רייק. השיר יצא לאור ב-15 במאי 2020, על ידי חברות התקליטים יוניברסל מיוזיק גרופ וסוני מיוזיק אנטרטיינמנט, כסינגל שלא מתוך אלבום.
השיר הגיע למקום התשיעי במצעד שירי הפופ שבפרגוואי.
רקע וכתיבה

השיר נכתב על ידי איתנה, כריס זאדלי, דלוצ'י ופליפה גונזלס עבד והופק על ידי מנגו ונבלייז. השיר נשלח לרדיו להיטים עכשוויים שבספרד ב-17 במאי 2020, יומיים לאחר שיצא כסינגל, על מנת לעזור בקידום שלו במדינה והגיע בשיאו למקום ה-11 במצעד השירים של המדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17.8 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של איתנה ב-15 במאי 2020, בשידור חי. הקליפ צבר למעלה מ-20 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ספרד | PROMUSICAE | 11 |  |
|  פרגוואי | מוניטור לטינו | 9 |  |
הערות שוליים

↑  איתנה, כריס זאדלי, דלוצ'י, פליפה גונזלס עבד
1 2  publimetro, Entretenimiento, Publimetro (באנגלית)
↑  monitorLATINO, Title, charts monitorLATINO (בספרדית)
↑  Aitana & Reik – Enemigos (באנגלית), נבדק ב-2020-09-25
↑  Música, El portal de, Enemigos - Aitana & Reik | EPDM (באנגלית אמריקאית), נבדק ב-2020-09-25
↑  Enemigos, נבדק ב-2020-09-25
1 2  Aitana, Reik - Enemigos
| איתנה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Spoiler • 11 Razones |  |
| אלבומי הופעה | Play Tour: En Directo |  |
| מיני-אלבומים | Tráiler |  |
| סינגלים | "Lo malo" • "Teléfono" • "Vas a Quedarte" • "Nada Sale Mal" • "Con la Miel en los Labios" • "Me quedo" • "+" • "Enemigos" • "Más De Lo Que Aposté" • "Tu Foto del DNI" • "Corazón Sin Vida" • "11 Razones" |  |
| השתתפות בסינגלים | "Presiento" • "Si Tú La Quieres" • "Friend de Semana" |  |
| סיבובי הופעות | Play Tour |  |
Enrique Iglesias

Enrique Iglesias הוא אלבום הבכורה של הזמר-יוצר הספרדי אנריקה איגלסיאס.
הפקה

האלבום יצא לאור ב-21 בנובמבר 1995, על ידי חברת התקליטים Fonovisa.
האלבום זכה בפרס גראמי לאלבום הפופ הלטיני הטוב ביותר בטקס גראמי ה-39, שנערך ב-26 בפברואר 1997. האלבום זכה להצלחה מסחרית ומכר מעל לשישה מיליון עותקים ברחבי העולם עד 1999. בארצות הברית הגיע האלבום למעמד פלטינה בנובמבר 1996, והיה לאחד האלבומים הלטיניים הנמכרים ביותר בכל הזמנים במדינה. חמשת הסינגלים שיצאו מהאלבום הגיע לפסגת מצעדי השירים הלטיניים של מגזין בילבורד האמריקאי.
רשימת השמעה

| מס' | שם | משך |
| --- | --- | --- |
| 1. | No Llores por Mi  | 4:11 |
| 2. | Trapecista  | 4:27 |
| 3. | Por Amarte  | 4:04 |
| 4. | Si Tú Te Vas  | 4:04 |
| 5. | Si Juras Regresar  | 4:24 |
| 6. | Experiencia Religiosa  | 5:32 |
| 7. | Falta Tanto Amor  | 3:56 |
| 8. | Inalcanzable  | 3:35 |
| 9. | Muñeca Cruel  | 4:21 |
| 10. | Invéntame  | 3:49 |
| משך כולל: | משך כולל: | 42:23 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 148 |
|  ארצות הברית | Top Latin Albums | 1 |
|  ארצות הברית | Latin Pop Albums | 1 |
|  הולנד | מצעד 100 האלבומים ההולנדיים | 67 |
|  מקסיקו | טופ 100 – מקסיקו | 1 |
|  פורטוגל | מצעד האלבומים הפורטוגזי (AFP) | 2 |
|  פלנדריה | אולטראטופ 50 | 21 |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | זהב | 200,000 |
| מקסיקו (AMPROFON) | יהלום | 1,000,000 |
| פורטוגל (AFP) | זהב |  |
| ספרד (PROMUSICAE) | פלטינה ×4 | 400,000 |
| ארצות הברית (RIAA) | פלטינה | 1,000,000 |
סיכום
| אמריקה הלטינית | – | 1,500,000 |
| עולם | – | 4,000,000 |
הערות שוליים

↑  THE SON IS VERY HOT: SINGER ENRIQUE IGLESIAS CARRIES THE TORCH TO A NEW GENERATION
| אנריקה איגלסיאס |
| --- | --- | --- |
| אלבומי אולפן | Enrique Iglesias • Vivir • Cosas del Amor • Enrique • Escape • Quizás • 7 • Insomniac • Euphoria • Sex and Love • Final (Vol.1) |  |
| אלבומי אוסף | Remixes‏ • Bailamos: Greatest Hits‏ • The Best Hits‏ • 95/08 Éxitos‏ • Greatest Hits |  |
| סיבובי הופעות | "Euphoria Tour"‏ • "Enrique Iglesias & Jennifer Lopez Tour"‏ • "Sex and Love Tour"‏ • "Enrique Iglesias and Pitbull Live"‏ • "All the Hits Live"‏ • "Enrique Iglesias and Ricky Martin Live in Concert"‏ |  |
| אנריקה איגלסיאס – שירים |
| --- | --- | --- |
| Enrique Iglesias | "Si Tú Te Vas"‏ • "Experiencia Religiosa"‏ • "Por Amarte"‏ • "No Llores Por Mí"‏ • "Trapecista" |  |
| Vivir | "Enamorado Por Primera Vez"‏ • "Sólo En Ti"‏ • "Miente"‏ • "Revolución"‏ • "Lluvia Cae"‏ • "Al Despertar" |  |
| Cosas del Amor | "Esperanza"‏ • "Nunca Te Olvidaré" |  |
| Enrique | "Bailamos"‏ • "Rhythm Divine"‏ • "Be with You" ‏ • "Could I Have This Kiss Forever"‏ • "Sad Eyes" |  |
| Escape | "Hero"‏ • "Escape" ‏ • "Love to See You Cry"‏ • "Don't Turn Off the Lights" ‏ • "Maybe" |  |
| Quizás | "Mentiroso"‏ • "Quizás"‏ • "Para Qué La Vida" |  |
| 7 | "Addicted"‏ • "Not In Love" |  |
| Insomniac | "Do You Know?"‏ • "Somebody's Me" ‏ • "Tired of Being Sorry" ‏ • "Push" |  |
| 95/08 Éxitos | "¿Dónde Están Corazón?"‏ • "Lloro Por Ti" |  |
| Greatest Hits | "Can You Hear Me?"‏ • "Away"‏ • "Takin' Back My Love" |  |
| Euphoria | "Cuando Me Enamoro"‏ • "I Like It"‏ • "Heartbeat"‏ • "No Me Digas Que No"‏ • "Tonight (I'm Lovin' You)" ‏ • "Dirty Dancer"‏ • "Ayer" |  |
| Sex and Love | "I Like How It Feels" ‏ • "Finally Found You"‏ • "Turn the Night Up"‏ • "Loco"‏ • "Heart Attack"‏ • "El Perdedor"‏ • "I'm a Freak"‏ • "Bailando"‏ • "Noche y De Día" |  |
| שיתופי פעולה | "To Love a Woman"‏ • "Gracias a Ti"‏ • "We Are the World 25 for Haiti"‏ • "I Like (The Remix)"‏ • "Messin' Around"‏ • "Don't You Need Somebody"‏ • "Lalala (Remix)"‏ • "Fútbol y Rumba" |  |
| 0 | 1 | 2 |
| --- | --- | --- |
| הקודם: 1996: ג'ון סקאדה - Amor | פרס גראמי לאלבום הפופ הלטיני או האורבני הטוב ביותר  1997: אנריקה איגלסיאס - Enrique Iglesias | הבא: 1998: לואיס מיגל - Romances |
| --- | --- |
בקרת זהויות :  MusicBrainz release group: ae84d0ad-26e4-359c-a611-068080dd5b1b
Enemy of God

Enemy Of God (מאנגלית: אויב של אלוהים) הוא האלבום ה-11 של להקת הת'ראש מטאל הגרמנית קריאייטור. האלבום פורסם ב-10 בינואר 2005, ונחשב על ידי רבים לאלבום המוצלח ביותר של הלהקה ולאחד מאלבומי הת'ראש מטאל המוצלחים והמשפיעים ביותר בכל הזמנים.
ניתוח מוזיקלי

השפעות הדת' מטאל המלודי בולטות במיוחד באלבום, שמציג מוזיקה וליריקה קודרת ואפלה יותר. שיר הנושא "Enemy Of God", המבקר את הדת ומציג אותה כמניע למלחמה ולרצח, נחשב לאחד מהשירים הטובים ביותר של הלהקה, ומבוצע כמעט בכל הופעה חיה של קריאייטור. רבים משירי האלבום עוסקים במלחמה, אלימות ומוות.
רשימת שירים

כל השירים נכתבו והולחנו על ידי מיל פטרוזה.
| מס' | שם | כותב(ים) | משך |
| --- | --- | --- | --- |
| 1. | Enemy Of God  |   | 5:43 |
| 2. | Impossible Brutality  |   | 4:30 |
| 3. | Suicide Terrorist  |   | 3:28 |
| 4. | World Anarchy  |   | 3:55 |
| 5. | Dystopia  |   | 3:41 |
| 6. | Voices Of The Dead  |   | 4:33 |
| 7. | Murder Fantasies  |   | 4:50 |
| 8. | When Death Takes Its Dominion  |   | 5:38 |
| 9. | One Evil Comes - A Million Follow  |   | 3:19 |
| 10. | Dying Race Apocalypse  |   | 4:40 |
| 11. | Under A Total Blackened Sky  |   | 4:40 |
| 12. | The Ancient Plague  |   | 4:28 |
| 13. | Impossible Brutality (וידאו)   |   | 6:58 |
| משך כולל: | משך כולל: | משך כולל: | 55:48 |
מבצעים

מיל פטרוזה - שירה, גיטרה
סמי ילי-סירניוּ - גיטרה
כריסטיאן גיסלר - גיטרה בס
יורגן רייל - תופים
Ensayando Cómo Pedirte Perdón

Ensayando Cómo Pedirte Perdón הוא שיר שהוקלט על ידי הזמרת-יוצרת המקסיקנית גלוריה טרווי. השיר יצא לאור ב-22 באוקטובר 2021, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך אלבום האולפן השלושה עשר שלה, Isla Divina.
כאשר יצא השיר, הופנו כלפיו ביקורות חיוביות מטעם מבקרי המוזיקה ברחבי העולם.
רקע וכתיבה

השיר נכתב על ידי לאונל גרסיה וגלוריה טרווי והופק על ידי ארמנדו אווילה, שעבד עם טרווי על שירים נוספים שהוציאה במהלך הקריירה שלה. בתחילת השיר, מצהירה טרווי שהיא התעוררה בבוקר עם תחושה לא טובה, אך בהמשך מסבירה כי בן אדם צריך לדעת להתגבר על ה"גאווה" וה"אגו" שלו ולהתנצל כשצריך.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.
וידאו קליפ

הווידאו קליפ הרשמי של השיר פורסם ב-22 באוקטובר 2021, ביום יציאתו של "Ensayando Cómo Pedirte Perdón" כסינגל. בתחילת הקליפ, ניתן לראות את טרווי מתעוררת בבוקר במיטה שלה. לאחר מכן, היא מתלבשת וצועדת ברחבי הבית, כשהיא מבצעת את השיר. לאורך הקליפ, היא מחליפה כמה תלבושות.
נכון לאפריל 2022, מונה הצפיות של הקליפ עומד על למעלה מ-5.2 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  מקסיקו | מצעד הסינגלים המקסיקני (קהל) | 6 |  |
|  מקסיקו | מצעד הסינגלים המקסיקני (השמעות) | 15 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 באוקטובר 2021 | הזרמת מוזיקה • הורדה דיגיטלית | יוניברסל לטין |  |
Englishman in New York

Englishman in New York הוא שיר שנכתב, הולחן ובוצע על ידי הזמר הבריטי סטינג. השיר יצא לאור בפברואר 1988 ונכלל באלבום ...Nothing Like the Sun של סטינג.
רקע

השיר יצא לאור כסינגל השלישי מן האלבום. הסינגל הגיע למקום ה-51 בלבד במצעד הסינגלים הבריטי. בארצות הברית הגיע השיר רק למקום ה-84 במצעד בילבורד הוט 100, אך זכה להצלחה רבה יותר במדינות באירופה והיה ללהיט בכמה מהן. השיר הגיע ל-40 הגדולים בצרפת, הולנד, ספרד, בלגיה ואירלנד.
בשנת 1990 רגע לפני יציאת האלבום The Soul Cages של סטינג, יצאה גרסת רמיקס לשיר שטיפסה למקום ה-15 במצעד הבריטי.
בשנת 2010 הקליט סטינג מחדש את השיר עבור האלבום "Symphonicities".
בשיר שילוב של מוזיקת רגאיי, ג'אז, רוק ופופ. ברנפורד מרסליס מנגן בשיר בסקסופון סופרן.
תוכן השיר

בראיונות לאחר יציאת "Englishman In New York" אמר סטינג שכתב את השיר על הסופר והגיי אייקון קוונטין קריספ. לדברי סטינג ”זהו שיר על קוונטין קריספ. אני חושב שהוא אחד האנשים האמיצים ביותר שפגשתי בחיי. הוא הוכר כהומוסקסואל בתקופה שלהיות מוגדר כזה היה מסוכן בציבור. היה לו חוש הומור נהדר ושמחת חיים שיכולה להיות דוגמה לכל אחד. בנוסף השיר הזה נכתב גם עליי. אני חושב שעל כל כותב לבלות תקופה בגלות, ואני מחשיב את עצמי נמצא בגלות”.
סטינג העריך את קריספ, שהיגר מאנגליה לניו יורק בראשית שנות ה-80, סטינג עצמו היגר אף הוא מאנגליה לניו יורק.
וידאו קליפ

הווידאו קליפ לשיר צולם בשחור-לבן ובוים על ידי דייוויד פינצ'ר. בקליפ משולבים צילומים של סטינג ולהקתו. סטינג נראה הולך ברחובות העיר ניו יורק כאשר הוא אוחז במטריה, וגם נוסע ברכב. בצילומי הקליפ השתתף קוונטין קריספ.
הערות שוליים

↑  An Englishman In New York, באתר chartstats, אוחזר מארכיון האינטרנט
↑  THE HOT 100, באתר בילבורד
↑  STING - ENGLISHMAN IN NEW YORK (CHANSON), באתר lescharts, אוחזר מארכיון האינטרנט
↑  Englishman In New York, באתר chartstats, אוחזר מארכיון האינטרנט
↑  MR. STING ON ENGLISHMAN IN NEW YORK, באתר לזכרו של קוונטין קריספ
| --- | --- |
בקרת זהויות :  GND: 1080150633  MusicBrainz release group: c8433f5a-6d6f-348c-9442-f0eee39f5a01  MusicBrainz work: f14b557c-01d3-3efd-9315-bfab100f588f
1897

שנת 1897 היא השנה ה-97 במאה ה-19. זוהי שנה רגילה, שאורכה 365 ימים. 1 בינואר 1897 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

18 במאי – הספר דרקולה מאת ברם סטוקר יוצא לאור
12 ביוני – קרל אלסנר רושם פטנט על העט-אולר שלו, שנודע ברבות השנים כאולר שווייצרי
16 ביוני – מתחילה בהלת הזהב באלסקה עם גילוי זהב בבוננזה קריק
20 ביולי – נוסדה האקדמיה הברזילאית לשפה וספרות
25 ביולי – הסופר ג'ק לונדון מפליג כדי להצטרף לבהלת הזהב של קלונדייק, שם יכתוב את ספריו הראשונים
29 באוגוסט – נפתח הקונגרס הציוני הראשון בבזל שבשווייץ
31 באוגוסט – תומאס אלווה אדיסון רושם פטנט על הקינטוסקופ, מקרן הקולנוע הראשון
1 בספטמבר – בבוסטון נחנכת הרכבת התחתית הראשונה בצפון אמריקה
3 בספטמבר – תיאודור הרצל כותב ביומנו: "בבזל ייסדתי את מדינת היהודים"
7 באוקטובר – ייסוד הבונד בווילנה
1 בנובמבר – נוסדה קבוצת הכדורגל האיטלקית יובנטוס
6 בדצמבר – המוניות הממונעות הראשונות בהיסטוריה מתחילות לפעול בלונדון
9 בדצמבר – מרגריט דוראן מייסדת את העיתון הפמיניסטסי היומי, "La Fronde" (הקלע), בפריז
נולדו

6 בינואר – פרנץ סלשי, ראש ממשלת הונגריה ופושע מלחמה (הוצא להורג 1946)
2 בפברואר – יששכר בר ריבק, צייר, פסל ומבקר אמנות אוקראיני-צרפתי יהודי (נפטר ב-1935)
4 בפברואר – לודוויג ארהארד, קנצלר גרמניה המערבית (נפטר ב-1977)
11 בפברואר – אמיל פוסט, מתמטיקאי אמריקני (נפטר ב-1954)
23 בפברואר – מרדכי נמיר, מזכ"ל ההסתדרות, ראש עיריית תל אביב-יפו, שר וחבר הכנסת מטעם מפא"י (נפטר ב-1975)
27 בפברואר – מריאן אנדרסון, מוזיקאית אמריקאית (נפטרה ב-1993)
2 במרץ – גורית קדמן, רקדנית ישראלית זוכת פרס ישראל למחול (נפטרה ב-1987)
9 במרץ – ז'וזף דארנן, מראשי המשטר בצרפת של וישי (הוצא להורג ב-1945)
21 במרץ – ג'ון רידלי סטרופ, פסיכולוג (נפטר ב-1973)
24 במרץ – וילהלם רייך, פסיכיאטר וסופר אוסטרי (נפטר ב-1957)
16 באפריל – ג'ון באגוט גלאב, איש צבא בריטי, מפקד הלגיון הערבי (נפטר ב-1986)
19 באפריל – ג'ירואמון קימורה, הגבר החי האחרון שנולד במאה ה-19 (נפטר ב-2013)
24 באפריל – מאיר יערי, פוליטיקאי ופעיל ציוני, ממייסדי מפ"ם וחבר הכנסת (נפטר ב-1987)
10 במאי – מרגרט מאהלר, פסיכולוגית הונגרית יהודייה (נפטרה ב-1985)
16 במאי – צבי סליטרניק, אנטומולוג ופרזיטולוג ישראלי (נפטר ב-1993)
16 במאי – ריכרד שימפף, גנרל בכיר בוורמאכט (נפטר ב-1972)
18 במאי – פרנק קפרה, במאי קולנוע, מפיק ותסריטאי איטלקי-אמריקאי (נפטר ב-1991)
7 ביוני – דוד תדהר, חוקר חלוצי היישוב, עורך אנציקלופדיה לחלוצי היישוב ובוניו (נפטר ב-1970)
12 ביוני – אנתוני אידן, ראש ממשלת בריטניה (נפטר ב-1977)
13 ביוני – פאבו נורמי, רץ פיני למרחקים בינוניים וארוכים ואחד הספורטאים האולימפיים הגדולים ביותר אי פעם (נפטר ב-1973)
5 ביולי – פאול בן-חיים, מלחין ישראלי (נפטר ב-1984)
24 ביולי – אמיליה ארהארט, חלוצת תעופה אמריקאית (נעלמה ב-1937)
26 ביולי – פול גאליקו, סופר אמריקאי (נפטר ב-1976)
11 באוגוסט – איניד בלייטון, סופרת ילדים פופולרית (נפטרה ב־1968)
30 באוגוסט – אנג'ליקה שץ, ציירת ומבקרת אמנות ישראלית (נפטרה ב-1975)
31 באוגוסט – אנג'ליקה שץ, ציירת ומבקרת אמנות ישראלית (נפטרה ב-1975)
7 בספטמבר – הילדה גולדשמידט, ציירת יהודייה ילידת גרמניה (נפטרה בשנת 1980)
12 בספטמבר – אירן ז'וליו-קירי, פיזיקאית צרפתייה, זוכת פרס נובל לכימיה (נפטרה ב-1956)
25 בספטמבר – ויליאם פוקנר, סופר אמריקאי (נפטר ב-1962)
26 בספטמבר – פאולוס השישי, האפיפיור בין 1963 ו-1978 (נפטר ב-1978)
3 באוקטובר – לואי אראגון, משורר, סופר ועיתונאי צרפתי (נפטר ב-1982)
6 באוקטובר – פלורנס סייברט, ביוכימאית אמריקאית (נפטרה ב-1991)
9 באוקטובר – אברהם סופר, מהדיר ספרות תורנית וחתן פרס ישראל (נפטר ב-1982)
29 באוקטובר – יוזף גבלס, מנהיג ותועמלן נאצי (התאבד ב-1945)
1 בנובמבר – ירוחם ורדימון, מראשוני הקולנוע הישראלי, מחנך וחוקר האות והלשון העברית (נפטר ב-1968)
2 בנובמבר – אב"א אחימאיר, ממנהיגיה הרוחניים של התנועה הרוויזיוניסטית, עיתונאי, פובליציסט, היסטוריוסוף וסופר (נפטר ב-1962)
2 בנובמבר – ריצ'רד ראסל הבן, פוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-66 (נפטר ב-1971)
27 בנובמבר – שמחה בלאס, מתכנן מפעלי מים עיקריים של היישוב היהודי (נפטר ב-1982)
5 בדצמבר – גרשם שלום, חוקר קבלה, מיסטיקה ושבתאות (נפטר ב-1982)
5 בדצמבר – שמואל הלקין, משורר יידיש סובייטי (נפטר ב-1960)
20 בדצמבר – נתנאל הוכברג, אגרונום ומומחה לגידול גפן, זוכה פרס ישראל לחקלאות לשנת תשט"ו (נפטר ב-1983)
נפטרו

19 בפברואר – קארל ויירשטראס, מתמטיקאי גרמני (נולד ב-1815)
15 במרץ – ג'יימס ג'וזף סילבסטר, מתמטיקאי בריטי ממוצא יהודי (נולד ב-1814)
3 באפריל – יוהנס ברהמס, מלחין גרמני (נולד ב-1833)
8 באוגוסט – יעקב בורקהרדט, היסטוריון שווייצרי של האמנות והתרבות (נולד ב-1818)
5 בספטמבר – יוסף ריבלין, מראשי היישוב היהודי בירושלים (נולד ב-1836)
19 באוקטובר – ג'ורג' פולמן, תעשיין ממציא ויזם אמריקאי (נולד ב-1831)
2 בנובמבר – ג'ון בגנולד ברג'ס, אמן אנגלי הידוע בציוריו של סצינות היסטוריות וז'אנריות, בעיקר בספרד (נולד ב-1829)
2 בנובמבר – לאונרד זונקה, פיזיקאי גרמני שידוע כמי שהניח את היסודות לגילוי רשימת החבורות הסימטריות המרחביות (נולד ב-1842)
17 בדצמבר – אלפונס דודה, סופר צרפתי (נולד ב-1840)
ראו גם

1897 במדע‎
1897 בספורט‎
ילידי 1897‎
נפטרים ב-1897‎
צירים בקונגרס הציוני הראשון שנערך בשנת 1897 בעיר בזל בשווייץ.
Java Enterprise Edition

| --- | --- |

 מפתח:  סאן מיקרוסיסטמס, אורקל, קרן אקליפס 
 גרסה אחרונה:  10 (22 בספטמבר 2022) 
 נכתבה בשפות:  Java 
 jakarta.ee
 
Java Platform, Enterprise Edition או Java EE (בעבר הייתה ידועה בשם J2EE) היא פלטפורמת Java של חברת אורקל לפיתוח תוכנות ארגוניות. הפלטפורמה מספקת ממשקי תכנות יישומים (API) וסביבת הרצה (runtime environment) המשמשים לפיתוח והרצה של network services ,web services ויישומי רשת מורכבים אחרים, הבנויים בארכיטקטורת שרת–לקוח רב-שכבתית, ומאופיינים בסילומיות (scalability), אמינות ואבטחת מידע.
Java Enterprise Edition מרחיבה את ה-Java Standard Edition, על ידי הוספת ממשקי תכנות יישומים התומכים במיפוי אובייקטי-רלציוני (עבודה עם בסיסי נתונים), ארכיטקטורות מבוזרות ורב-שכבתיות, web services ועוד. הפלטפורמה מבוססת על רכיבי תוכנה מודולריים אשר רצים על גבי שרת יישומים. תוכנה עבור Java EE מפותחת בעיקר בשפת התכנות Java ומשתמשת ב-XML לצורכי קונפיגורציה.
נומנקלטורה, סטנדרטים ומפרטים

עד גרסה 5, הפלטפורמה הייתה ידועה בשם Java 2 Platform, Enterprise Edition או J2EE. הגרסה הנוכחית (נכון לחודש אפריל 2014) נקראת Java EE 7.
Java EE מוגדרת על ידי המפרט (specification) שלה. כמו במקרה של מפרטים אחרים של ה-Java Community Process, מפתחים צריכים לעמוד בדרישות תאימות מסוימות על מנת שיוכלו להצהיר על המוצרים שלהם כתואמי Java EE.
Java EE כוללת מפרטים לממשקי תכנות יישומים (APIs), כדוגמת XML ,web services ,JMS ,e-mail ,RMI ,JDBC ועוד, ומגדירה כיצד לתאם ביניהם. כמו כן, Java EE כוללת גם כמה מפרטים לרכיבים הייחודיים לפלטפורמה זו; ביניהם נכללים JavaServer Pages ,servlets ,Connectors ,Enterprise JavaBeans וכמה טכנולוגיות ל-web services. כל אלה מאפשרים לפתח תוכנות enterprise פורטביליות וסילוּמיוֹת, הניתנות לאינטגרציה עם מערכות מורשת.
שרת יישומים של Java EE יודע לטפל בטרנזקציות, אבטחת מידע, סילומיות, מקביליות וניהול של הרכיבים הפרוסים עליו, וזאת על מנת לאפשר למפתחים להתרכז בלוגיקה העסקית של הרכיבים במקום במשימות תשתית ואינטגרציה (שילוב מערכות).